Du har mulighed for at henvende dig til Varde Kommunes byggesags arkiv: https://www.weblager.dk/app . Her findes der oplysninger om kloakforholdene for størsteparten af ejendommene i byen. Du skal dog være opmærksom på, at der kan være sket ændringer på grunden i forhold til disse – ofte ældre – tegninger.
Den enkelte grundejer har selv ansvaret for, at der er indleveret opdaterede tegninger over bl.a. afløbsforholdene. Desuden kan man sende et TV- kamera gennem stikledningen og kan oftest finde ledningerne uden at grave haven op. Det anbefales, at du kontakter en kloakmester.
Din forsyning har alene kendskab til, hvor de eksisterende stikledninger er tilsluttet hovedledningerne i vejen og intet kendskab til forholdene på privat grund.